pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.แรงงาน แนะ ! วัดทักษะฝีมือช่าง บันไดสู่ช่างไลเซนส์มืออาชีพ
วันศุกร์ที่ 12 มีนาคม 2564
ก.แรงงาน แนะ ! วัดทักษะฝีมือช่าง บันไดสู่ช่างไลเซนส์มืออาชีพ
กระทรวงแรงงาน โดยกรมพัฒนาฝีมือแรงงาน แนะแรงงานเก่า-ใหม่ เมื่อวัดทักษะฝีมือแล้วทุกฝ่าย
ได้ประโยชน์นายจ้างได้แรงงานคุณภาพ แรงงานได้รับค่าจ้างที่เหมาะสม และเป็นธรรม
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า ภายใต้การนําของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน โดยนายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน มีนโยบายพัฒนากําลังแรงงานทุกกลุ่มเพื่อยกระดับทักษะฝีมือแรงงาน และมอบหมายให้ กพร.ใช้ภารกิจด้านมาตรฐานฝีมือแรงงานเป็นกลไกในการขับเคลื่อน
ในทุกกลุ่มแรงงานรวมถึงแรงงานใหม่ที่เป็นนักศึกษาที่จบการศึกษาระดับ ปวช. ปวส. ปริญญาตรี เพื่อมีทักษะฝีมือที่ตรงกับความต้องการของตลาดแรงงาน ได้รับค่าจ้างค่าตอบแทนตามอัตราค่าจ้างตามมาตรฐานฝีมือ
และที่สําคัญเป็นองค์ประกอบในการขอรับการประเมินความรู้ความสามารถซึ่งเป็นกลไกสําคัญในการขับเคลื่อนและพัฒนาประเทศสร้างความมั่นคงทางอาชีพ และความปลอดภัยสาธารณะ
นายธวัช กล่าวต่อไปว่า ปี 2564 ได้มอบหมายให้หน่วยงานในสังกัด กพร. ได้แก่ สถาบันพัฒนาฝีมือแรงงาน (สพร.) และสํานักงานพัฒนาฝีมือแรงงาน (สนพ.) จัดให้มีการทดสอบมาตรฐานฝีมือแรงงาน กว่า 200 สาขา ทั้งในกรุงเทพมหานครและอีก 76 จังหวัดทั่วประเทศ โดยเฉพาะการทดสอบฯ ในสาขาช่างไฟฟ้าภายในอาคาร ช่างเครื่องปรับอากาศในบ้านและการพาณิชย์ขนาดเล็ก ช่างเชื่อมอาร์กโลหะด้วยมือ ช่างเชื่อมแม็ก
และช่างเชื่อมทิกซึ่งเป็นสาขาที่ถูกกําหนดให้ผู้มีหน้าที่หรือปฏิบัติงานด้านไฟฟ้าต้องเป็นผู้ที่ได้รับหนังสือรับรองความรู้ความสามารถ ซึ่งบุคคลที่จะเข้ารับการประเมินดังกล่าวได้ต้องผ่านการทดสอบฯ ก่อนเป็นอันดับแรก
ซึ่งแรงงานที่จะเข้ารับการทดสอบจะต้องมีอายุไม่ต่ํากว่า 18 ปี มีประสบการณ์ทํางานหรือประกอบอาชีพเกี่ยวกับสาขาที่จะทดสอบ หรือผ่านการฝึกอบรมและมีประสบการณ์จากการฝึกหรือปฏิบัติงานในสถานประกอบกิจการในสาขาที่เกี่ยวข้อง หรือจบการศึกษาไม่ต่ํากว่าระดับ ปวช.ในสาขาที่เกี่ยวข้อง
การทดสอบมาตรฐานฝีมือแรงงานเป็นข้อกําหนดทางวิชาการที่ใช้เป็นเกณฑ์วัดระดับฝีมือ ความรู้ ความสามารถ และทัศนคติในการทํางานของผู้ประกอบอาชีพในสาขาต่างๆ ซึ่งมีความสําคัญและเป็นประโยชน์ทั้งผู้ประกอบกิจการ คือ สามารถคัดเลือกแรงงานที่มีความรู้ความสามารถ ทักษะฝีมือ และทัศนคติได้ตรงตามความต้องการ ลดความเสี่ยงที่อาจเกิดขึ้นจากการทํางานที่ขาดประสิทธิภาพ และความเสียหายอันเนื่องมาจากอุบัติเหตุจากการทํางานและในส่วนของแรงงานเอง เมื่อผ่านการทดสอบจะทราบระดับฝีมือและข้อบกพร่องของตนเองเพื่อเป็นข้อมูลและแนวทางในการวางแผนพัฒนาทักษะฝีมือตนเองตามความสามารถของตําแหน่งงานที่จะเลื่อนระดับขึ้นได้ และที่สําคัญเป็นการเพิ่มโอกาสการมีงานทําและได้รับค่าจ้างที่เป็นธรรมตามอัตราค่าจ้างตามมาตรฐานฝีมือที่ประกาศโดยกระทรวงแรงงาน จึงขอเชิญชวนผู้สนใจทั้งแรงงานใหม่ และแรงงาน
ที่ปฏิบัติงานในสาขาอาชีพต่างๆเข้ารับการทดสอบฯ ได้ที่สถาบันพัฒนาฝีมือแรงงาน และสํานักงานพัฒนาฝีมือแรงงาน ทุกแห่งทั่วประเทศ หรือดูรายละเอียดได้ที่ www.dsd.go.th. เมนูกําหนดการเปิดทดสอบฝีมือแรงงาน หรือสอบถามได้ที่ 0 2245 4837, 0 2245 1707 ต่อ 718 หรือสายด่วน 1506 กด 4” อธิบดีกพร.กล่าว
รัฐบาลไทย-ข่าวทำเนียบรัฐบาล-สธ.ติดตามนโยบายคลินิกผู้สูงอายุ รพ.กันทรลักษ์
วันอาทิตย์ที่ 21 มีนาคม 2564
สธ.ติดตามนโยบายคลินิกผู้สูงอายุ รพ.กันทรลักษ์
รองนายกรัฐมนตรีและรัฐมนตรีว่าการกระทรวงสาธารณสุข ติดตามนโยบายคลินิกผู้สูงอายุ  โรงพยาบาลกันทรลักษ์​ จ.ศรีสะเกษ​ ให้ลูก-หลาน ได้พาผู้สูงอายุพบแพทย์ในช่วงวันหยุด ร่วมรับทราบปัญหาสุขภาพ ลดการรอคอยรักษา ลดความแออัดในช่วงวันทําการ ผู้สูงอายุมีคุณภาพชีวิ
รองนายกรัฐมนตรีและรัฐมนตรีว่าการกระทรวงสาธารณสุข ติดตามนโยบายคลินิกผู้สูงอายุ โรงพยาบาลกันทรลักษ์​ จ.ศรีสะเกษ​ ให้ลูก-หลาน ได้พาผู้สูงอายุพบแพทย์ในช่วงวันหยุด ร่วมรับทราบปัญหาสุขภาพ ลดการรอคอยรักษา ลดความแออัดในช่วงวันทําการ ผู้สูงอายุมีคุณภาพชีวิตดีขึ้น
นายอนุทิน​ ชาญวีรกูล​ รองนายกร​ัฐมนตรีและ​รัฐมนตรี​ว่าการ​กระทรวง​สาธารณสุข​พร้อมด้วยคณะ​ผู้บริหาร​กระทรวง​สาธารณสุข​ ติดตาม​ความคืบหน้านโยบาย​คลินิกผู้สูงอายุ วันหยุดราชการ ที่ โรงพยาบาลกันทรลักษ์จ.ศรีสะเกษ​โดยนายอนุทินกล่าวว่า กระท​รวงสาธารณส​ุข มีนโยบายให้โรงพยาบาลทั่วไปตั้งแต่ขนาดเล็กขึ้นไป จัดบริการคลินิกผู้สูงอายุในช่วงวันหยุดราชการ เพื่อให้บุตรหลานได้มีโอกาสพาผู้สูงอายุได้มาพบแพทย์ที่โรงพยาบาล เพื่อร่วมรับทราบปัญหาสุขภาพ ที่สําคัญคือไม่ต้องต่อคิวเพื่อรอรักษาที่โรงพยาบาลเป็นเวลานาน ผู้สูงอายุมีคุณภาพชีวิตที่ดีขึ้น และในช่วงสถานการณ์โควิด 19 ผู้สูงอายุคือหนึ่งในกลุ่มเสี่ยงที่เมื่อติดเชื้ออาจทําให้มีอาการรุนแรงและเสียชีวิตได้ ดังนั้นการมาพบแพทย์ในช่วงวันหยุดนอกจากจะช่วยลดความเสี่ยงที่จะติดเชื้อจากความแออัดที่โรงพยาบาลแล้วยังมีความสะดวก และเพิ่มความสัมพันธ์ที่ดีให้เกิดขึ้นในครอบครัวได้ด้วย
นายอนุทิน กล่าวต่อว่า คลินิกผู้สูงอายุโรงพยาบาลกันทรลักษ์เปิดให้บริการดูแลสุขภาพผู้สูงอายุ ทั้งในกลุ่มโรคไม่ติดต่อเรื้อรัง ได้แก่ เบาหวาน ความดันโลหิตสูงทันตกรรม เวชศาสตร์ครอบครัว เป็นต้น ใช้เวลาในการรับบริการโดยประมาณ 15-20 นาทีเปิดให้บริการในช่วงเวลา 8.00 -​ 12.00 น. ทุกวันเสาร์ เริ่มเปิดรับผู้ป่วยมาตั้งแต่วันที่ 6 มีนาคม 2564 หากคลินิกได้รับการตอบรับที่ดีจะมีการขยายบริการเพิ่มเติมไปยังกลุ่มโรคอื่นๆด้วย
"ผู้สูงอายุคือผู้ที่มากประสบการณ์หลายท่านยังสามารถใช้ความรู้ความสามารถให้เป็นประโยชน์ต่อสังคม และผู้อื่นได้ การที่ผู้สูงอายุแข็งแรง มีสุขภาพที่ดี เข้าถึงการดูแลสุขภาพจากแพทย์ผู้เชี่ยวชาญ จะช่วยให้ท่านเหล่านี้มีอายุที่ยืนยาวและถ่ายทอดองค์ความรู้ต่างๆที่เคยใช้มาให้กับลูก-หลานในการดําเนินชีวิตได้อีกมาก" นายอนุทินกล่าว
ภายหลังการเปิดและตรวจเยี่ยมคลินิกผู้สูงอายุแล้ว นายอนุทินได้กล่าวทักทายกับพยาบาล และย้ําในประเด็นการให้บริการฉีดวัคซีนป้องกันโรคโควิด 19 ว่า
" วัคซีนทุกหยดมีคุณค่า ขอให้พยาบาลได้ใช้ความชํานาญ และความละเอียดในการดูดวัคซีนโควิด 19 ออกจากขวด ให้ได้ 12 เข็มซึ่งผู้ผลิตวัคซีนได้เพิ่มปริมาณเผื่อไว้ในขวดประมาณ 10% ตามมาตรฐานการบรรจุ World experience ซึ่งปกติสามารถฉีดได้ 10 เข็ม ต่อขวด จะช่วยให้ประชาชนกลุ่มเสี่ยงของประเทศได้รับการฉีดวัคซีนที่ครอบคลุมจํานวนประชากรมากขึ้น การป้องกันโรคมีประสิทธิภาพมากขึ้น โดยที่รัฐไม่ต้องจ่ายเงินในการซื้อวัคซีนเพิ่ม" นายอนุทินกล่าว
*********************** 21มีนาคม 2564
***********************
รัฐบาลไทย-ข่าวทำเนียบรัฐบาล-ก.แรงงาน แถลงข่าวมหกรรมส่งเสริมการจัดตั้งสหกรณ์ออมทรัพย์ฯ
วันพฤหัสบดีที่ 18 มีนาคม 2564
ก.แรงงาน แถลงข่าวมหกรรมส่งเสริมการจัดตั้งสหกรณ์ออมทรัพย์ฯ
ก.แรงงาน แถลงข่าวการจัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ วันที่ 22 มีนาคมนี้ ณ โรงแรมมิราเคิล มุ่งกระตุ้นให้นายจ้างขับเคลื่อนการจัดสวัสดิการในรูปแบบสหกรณ์ออมทรัพย์ เพื่อสร้างความมั่นคงทางเศรษฐกิจให้แก่ลูกจ้าง
นายไพโรจน์ โชติกเสถียร รองปลัดกระทรวงแรงงาน กล่าวในฐานะประธานแถลงข่าวการจัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจว่า กระทรวงแรงงาน โดยกรมสวัสดิการและคุ้มครองแรงงาน กําหนดจัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจขึ้น ในวันจันทร์ที่ 22 มีนาคมนี้ ณ โรงแรมมิราเคิล เขตหลักสี่ กรุงเทพฯ เพื่อต้องการส่งเสริมให้นายจ้างสถานประกอบกิจการ และรัฐวิสาหกิจได้พัฒนารูปแบบการจัดสวัสดิการให้กับลูกจ้างในรูปแบบการจัดตั้งสหกรณ์ออมทรัพย์ เพราะเล็งเห็นถึงความสําคัญในการไขปัญหาการเป็นหนี้ภาคครัวเรือนของกลุ่มแรงงาน เพราะสหกรณ์ออมทรัพย์จะเป็นสวัสดิการที่มุ่งเน้นบรรเทาความเดือดร้อนทางการเงินของลูกจ้างและมีความเป็นอยู่ที่ดีขึ้นของครอบครัว อีกทั้งยังสอดคล้องกับหลักการทรงงานของในหลวงรัชกาลที่ 9 ที่มุ่งส่งเสริมให้ประชาชนทํางานร่วมกันในรูปแบบของสหกรณ์ เพื่อความเจริญก้าวหน้า อํานวยประโยชน์และสร้างความสุขร่วมกัน นอกจากนี้ รัฐมนตรีว่าการกระทรวงแรงงาน นายสุชาติ ชมกลิ่น ยังมีนโยบายที่มุ่งส่งเสริมให้ทุกหน่วยงานในสังกัดกระทรวงแรงงาน ได้น้อมนําพระราชดํารัสของพระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร นําไปปฏิบัติให้เป็นรูปธรรม เพื่อสืบสานปณิธานของพระองค์ท่านในการสร้างความสุขให้กับประชาชน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเสริมว่า กิจกรรมภายในงานประกอบด้วย การมอบเกียรติบัตรเพื่อเชิดชูเกียรติแก่สถานประกอบกิจการที่มีการจัดตั้งสหกรณ์ออมทรัพย์ จํานวน 26 แห่ง โดยรัฐมนตรีว่าการกระทรวงแรงงาน การปาฐกถาพิเศษ เรื่อง “หลักคิดสหกรณ์กับแนวทาง การแก้ปัญหาความเหลื่อมล้ําทางเศรษฐกิจและสังคมที่ยั่งยืน” โดย นายปรเมศรว์ อินทรชุมนุม (ประธานสันนิบาตสหกรณ์) การจัดแสดงนิทรรศการผลการดําเนินงานของสหกรณ์ออมทรัพย์ในสถานประกอบกิจการต้นแบบในด้านการส่งเสริมคุณภาพชีวิตของสมาชิกสหกรณ์ ซึ่งจะได้เข้าใจและเห็นถึงประโยชน์ของการจัดสวัสดิการด้านเศรษฐกิจในรูปแบบของการจัดตั้งสหกรณ์ออมทรัพย์ จนสามารถสร้างแรงบันดาลใจในการจัดตั้งสหกรณ์ เพื่อเป็นสถาบันการเงินสําหรับส่งเสริมให้ผู้ใช้แรงงานมีการออมอย่างต่อเนื่องและเป็นแหล่งให้สวัสดิการเงินกู้ในอัตราดอกเบี้ยต่ํา สร้างความมั่นคงทางเศรษฐกิจแก่ลูกจ้างในสถานประกอบกิจการ และรัฐวิสาหกิจต่อไป
รัฐบาลไทย-ข่าวทำเนียบรัฐบาล- นฤมล ชวนประลองไอเดียนวัตกรรมด้านความปลอดภัยฯ ชิงรางวัลมูลค่ากว่า 50,000 บาท
วันจันทร์ที่ 15 มีนาคม 2564
นฤมล ชวนประลองไอเดียนวัตกรรมด้านความปลอดภัยฯ ชิงรางวัลมูลค่ากว่า 50,000 บาท
- -
วันที่ 15 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า สถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) (สสปท.) มีการพัฒนาและถ่ายทอดองค์ความรู้ใหม่ ๆ ให้แก่หน่วยงานทั้งภาครัฐและเอกชนอย่างต่อเนื่อง เพื่อให้สามารถนําไปประยุกต์ใช้ในการบริหารจัดการและให้บริการประชาชน สนับสนุนระบบการบริหารจัดการให้ลดการสูญเสียที่เกิดจากการประสบอันตรายที่เกิดจากการทํางาน ทั้งในเรื่องการเกิดอุบัติเหตุและโรคจากการทํางาน และลดผลกระทบทางสังคมที่เกิดขึ้นจากความสูญเสียชีวิตและทรัพย์สิน โดยมุ่งเน้นการให้บริการทางวิชาการเกี่ยวกับที่ปรึกษาด้านความปลอดภัย การพัฒนาบุคลากร ตลอดจนการส่งเสริมวัฒนธรรมความปลอดภัยให้กับหน่วยงานทั้งภาครัฐและเอกชน
รมช.แรงงาน กล่าวเพิ่มเติมว่า สสปท. ได้จัดทําโครงงานพัฒนานวัตกรรมด้านความปลอดภัยและอาชีวอนามัย เพื่อส่งเสริมการแลกเปลี่ยนองค์ความรู้เกี่ยวกับนวัตกรรม สิ่งประดิษฐ์ในสถานประกอบกิจการด้านความปลอดภัยและอาชีวอนามัย และเพื่อป้องกันการประสบอันตรายหรือเจ็บป่วยจากการทํางานของลูกจ้าง และสร้างกําลังใจให้กับบุคคลหรือคณะผู้คิดค้นและจัดทําโครงงานด้านนวัตกรรมความปลอดภัยและอาชีวอนามัย ซึ่งสถานประกอบกิจการ เจ้าหน้าที่ความปลอดภัยในการทํางาน สถาบันการศึกษาที่สนใจ สามารถส่งโครงงานการออกแบบพัฒนา หรือปรับปรุงผลงานนวัตกรรมที่เกี่ยวข้องกับด้านความปลอดภัย อาชีวอนามัยและสภาพแวดล้อมในการทํางาน ที่สามารถลดความเสี่ยงและการประสบอันตรายจากการทํางานได้จริง
สําหรับผู้ที่ได้รับรางวัลจะได้รับโล่ประกาศเกียรติคุณ และใบประกาศเกียรติคุณ พร้อมเงินรางวัล ดังนี้ รางวัลระดับชนะเลิศ เงินรางวัลจํานวน 30,000 บาท รางวัลรองชนะเลิศอันดับ 1 เงินรางวัลจํานวน 15,000 บาท และรางวัลรองชนะเลิศอันดับ 2 เงินรางวัลจํานวน 5,000 บาท
สนใจสามารถดาวน์โหลดเอกสารการสมัครเข้าร่วมโครงการได้ที่ www.tosh.or.th และส่งเอกสารการสมัครผ่านทางอีเมล์ paritthipong.s@tosh.or.th หรือ pasinee.p@tosh.or.th หรือสอบถามรายละเอียดเพิ่มเติมได้ที่ 0 2448 9111 ต่อ 603 ตั้งแต่วันนี้ - วันที่ 30 เมษายน 2564
รัฐบาลไทย-ข่าวทำเนียบรัฐบาล-รมว.สุชาติ มอบ ที่ปรึกษาฯ ลงพื้นที่เพชรบุรี มอบใบรับรองมาตรฐานป้องกันยาเสพติดในสถานประกอบการ
วันอังคารที่ 16 มีนาคม 2564
รมว.สุชาติ มอบ ที่ปรึกษาฯ ลงพื้นที่เพชรบุรี มอบใบรับรองมาตรฐานป้องกันยาเสพติดในสถานประกอบการ
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ ที่ปรึกษารัฐมนตรีว่าการกระทรวงแรงงาน ลงพื้นที่จังหวัดเพชรบุรี เปิดอบรมการจัดทําระบบมาตรฐานการป้องกันและแก้ไขปัญหายาเสพติดในสถานประกอบกิจการ พร้อมมอบใบรับรอง “มยส.” และเกียรติบัตรโรงงานสีขาว
เมื่อวันที่ 16 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเป็นประธานเปิดการอบรมโครงการจัดทําระบบมาตรฐานการป้องกันและแก้ไขปัญหายาเสพติดในสถานประกอบกิจการ พร้อมมอบเกียรติบัตรสถานศึกษาปลอดภัย และ สถานประกอบกิจการที่ได้รับรางวัลสถานประกอบกิจการต้นแบบดีเด่นด้านความปลอดภัยฯ เกียรติบัตรโครงการโรงงานสีขาว และใบรับรองมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) จํานวน 57 แห่ง เพื่อเป็นการสร้างความตระหนักรู้ ให้นายจ้าง ลูกจ้าง ปฏิบัติตามกฎหมายความปลอดภัยในการทํางาน และสร้างภูมิคุ้มกันด้านยาเสพติดแก่แรงงานในสถานประกอบกิจการ ณ โรงแรมรอยัลไดมอน เพชรบุรี
นางธิวัลรัตน์กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับการป้องกันและแก้ไขปัญหายาเสพติดมาอย่างต่อเนื่อง ในวันนี้ท่านสุชาติ ชมกลิ่น รัฐมนตรีว่าการกระทรวงแรงงานจึงมอบหมายให้ดิฉันมาเป็นประธานในพิธีเปิดอบรมการจัดทําระบบมาตรฐานการป้องกันและแก้ไขปัญหายาเสพติดในสถานประกอบกิจการ พร้อมมอบใบรับรอง “มยส.” และเกียรติบัตรโรงงานสีขาวในวันนี้ ซึ่งดิฉันต้องขอแสดงความยินดีและชื่นชมสถานศึกษาที่ได้รับเกียรติบัตรติสถานศึกษาปลอดภัย และ สถานประกอบกิจการที่ได้รับรางวัลสถานประกอบกิจการต้นแบบดีเด่นด้านความปลอดภัยฯ เกียรติบัตรโครงการโรงงานสีขาว และใบรับรองมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ทั้ง 57 แห่ง ซึ่งแสดงให้เห็นว่าท่านให้ความสําคัญกับปัญหาความปลอดภัยในการทํางาน ร่วมกันปลูกฝังวัฒนธรรมความปลอดภัยในการทํางานให้กับเยาวชนที่จะเป็นกําลังแรงงานสําคัญของชาติ สร้างความตระหนักรู้ ให้นายจ้าง ลูกจ้าง ปฏิบัติตามกฎหมายความปลอดภัยในการทํางาน เพื่อลดการประสบอันตรายจากการทํางานของลูกจ้าง รวมทั้งการดําเนินการด้านการป้องกันและแก้ไขปัญหายาเสพติดในสถานประกอบกิจการ แสดงให้เห็นว่าสถานประกอบกิจการของท่านได้เป็นส่วนหนึ่งของการขับเคลื่อนนโยบายรัฐบาลในการป้องกันและแก้ไขปัญหายาเสพติด ซึ่งเป็นปัญหาระดับประเทศ ที่ทุกภาคส่วนต้องร่วมมือกันทําให้ปัญหายาเสพติดหมดไปจากประเทศไทย เพื่อเป้าหมายความสงบสุขของประชาชนทุกคน
ทั้งนี้ การจัดอบรมฯ ในครั้งนี้ มีวัตถุประสงค์เพื่อเสริมสร้างแนวคิดให้นายจ้าง ลูกจ้าง สถานประกอบกิจการ และหน่วยงานรัฐวิสาหกิจ ได้ตระหนักถึงความสําคัญของโทษ พิษภัยยาเสพติด และมีส่วนร่วมป้องกัน เฝ้าระวังไม่ให้ยาเสพติดแพร่ขยายเข้าสู่หน่วยงานของตนเอง โดยนําเอาโครงการโรงงานสีขาวและระบบมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ไปดําเนินการและพัฒนา จนกระทั่งผ่านเกณฑ์ประเมินตามข้อกําหนด ซึ่งเป็นการสร้างภูมิคุ้มกันด้านยาเสพติดแก่ผู้ใช้แรงงาน รวมทั้งส่งเสริมให้ผู้ติดยาเสพติด เข้าสู่กระบวนการบําบัดและฟื้นฟู ให้หายจากการติดยาเสพติด และสามารถกลับเข้ามาทํางานได้ตามปกติ
รัฐบาลไทย-ข่าวทำเนียบรัฐบาล-การป้องกันและแก้ไขปัญหาการตั้งครรภ์ในวัยรุ่น
วันจันทร์ที่ 22 มีนาคม 2564
การป้องกันและแก้ไขปัญหาการตั้งครรภ์ในวัยรุ่น
วันเสาร์ที่ 20 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นอกจากนโยบายป้องกันปัญหาตั้งครรภ์ไม่พร้อมในวัยรุ่น ที่ให้วัยรุ่นอายุต่ํากว่า 20 ปี สามารถขอฝังยาคุมและห่วงอนามัยได้ฟรีที่สถานบริการของรัฐในสังกัด สปสช. ทุกแห่งทั่วประเทศ แล้ว ล่าสุด รัฐบาลได้อนุมัติหลักการร่างกฎกระทรวง กําหนดสิทธิในการป้องกันและแก้ไขปัญหาการตั้งครรภ์ในวัยรุ่นของราชการส่วนท้องถิ่น พ.ศ. ... ซึ่งมีสาระสําคัญคือ ให้ท้องถิ่นจัดสถานบริการอนามัยเจริญพันธุ์ เพื่อให้คําปรึกษาและแนะนําแก่วัยรุ่นในการป้องกันและแก้ไขปัญหาตั้งครรภ์ไม่พร้อม โดยรักษาความลับและความเป็นส่วนตัว พร้อมทั้งจัดให้มีสวัสดิการสังคม เช่น ฝึกอาชีพ พัฒนาร่างกายและจิตใจ ช่วยเหลือด้านกฎหมาย รวมถึงประสานหน่วยงานรัฐอื่นในการช่วยเหลือดูแลแม่วัยใสอย่างครอบคลุมทุกด้าน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.สาธิต วางศิลาฤกษ์ อาคารผู้ป่วยนอก รพ.บ้านค่าย จ.ระยอง
วันจันทร์ที่ 22 มีนาคม 2564
รมช.สาธิต วางศิลาฤกษ์ อาคารผู้ป่วยนอก รพ.บ้านค่าย จ.ระยอง
รัฐมนตรีช่วยว่าการกระทรวงสาธารณสุข วางศิลาฤกษ์อาคารผู้ป่วยนอก 3 ชั้น โรงพยาบาลบ้านค่าย จ.ระยอง เพิ่มศักยภาพรองรับผู้ป่วยกลุ่มผู้สูงอายุ กลุ่มวัยทํางานในพื้นที่และพื้นที่ใกล้เคียงในเขตระเบียงเศรษฐกิจภาคตะวันออก (EEC) ลดแออัด
วันนี้ (22 มีนาคม 2564) ที่โรงพยาบาลบ้านค่าย จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีวางศิลาฤกษ์อาคารผู้ป่วยนอก 3 ชั้น และให้สัมภาษณ์ว่า โรงพยาบาลบ้านค่าย เป็นโรงพยาบาลประจําอําเภอ ขนาดเล็ก ขนาด 30 เตียง มีอาคารผู้ป่วยนอก 2 ชั้น จํานวน 1 หลัง ต้องรับผิดชอบดูแลผู้สูงอายุในพื้นที่อําเภอบ้านค่าย จํานวน 14,050 ราย คิดเป็น 1 ใน 5 ของประชากรทั้งหมด ส่วนใหญ่เป็นโรคไม่ติดต่อเรื้อรัง อาทิ โรคความดันโลหิตสูง และโรคเบาหวาน นอกจากนี้ อําเภอบ้านค่ายยังอยู่ในเขตพื้นที่ระเบียงเศรษฐกิจภาคตะวันออก (EEC) มีนิคมอุตสาหกรรมขนาดใหญ่ มีประชาชนเข้ามาทํางานและอาศัยสูงขึ้นทุกปี จึงต้องดูแลสุขภาพในกลุ่มวัยทํางานอีกด้วย ทําให้สถานที่เดิมที่มีอยู่ไม่สามารถรับรองการให้บริการได้ มีสภาพคับแคบและแออัด จึงมีแผนเพิ่มศักยภาพยกระดับโรงพยาบาลขยายเป็น 60 เตียง และสร้างอาคารผู้ป่วยนอกเพิ่ม
เพื่อรองรับผู้ป่วยกลุ่มผู้สูงอายุ และกลุ่มวัยทํางานในพื้นที่และใกล้เคียง ให้ได้รับการบริการที่สะดวก ลดความแออัด โดยจะได้รับการดูแลอย่างครอบคลุมตั้งแต่การป้องกันโรค การรักษาโรค และการฟื้นฟูสุขภาพ
สําหรับอาคารผู้ป่วยนอก สร้างขึ้นบนที่ดินบริจาคของนายสุเชษฐ์ นางกัญจน์รัตน์ ศศิรัตนนิกุลและครอบครัวจํานวน 4.59 ไร่ โดยได้มีการส่งมอบเมื่อวันที่ 17 ตุลาคม 2563 ที่ผ่านมา เป็นอาคารคอนกรีตเสริมเหล็ก 3 ชั้น ภายในอาคารประกอบด้วย ชั้นที่ 1 ห้องตรวจผู้ป่วยนอก ชั้นที่ 2 ห้องทันตกรรมและห้องตรวจแลป ชั้นที่ 3 ห้องประชุมและสํานักงาน ได้รับงบประมาณสนับสนุน จํานวน 67,020,300 บาท ระยะเวลาก่อสร้าง 2 ปี จะแล้วเสร็จในปี 2566
ทั้งนี้ โรงพยาบาลบ้านค่าย เป็นโรงพยาบาลขนาด 30 เตียง โดยในปี 2563 ที่ผ่านมา มีผู้รับบริการผู้ป่วยนอก 158,290 รายต่อปี เฉลี่ย 553 รายต่อวัน โรคที่พบส่วนใหญ่ โรคเบาหวาน ความดันโลหิต ระบบทางเดินหายใจ และกล้ามเนื้ออักเสบที่เกิดจากการทํางาน ส่วนใหญ่เป็นโรคไม่ติดต่อเรื้อรังถึงร้อยละ 50 ได้แก่ โรคความดันโลหิตสูง 10,398 ราย และโรคเบาหวาน 9,860 ราย โดยในจํานวนดังกล่าวเป็นกลุ่มผู้สูงอายุถึงร้อยละ 65 อัตราเฉลี่ย การเข้ารับบริการของกลุ่มผู้สูงอายุ 5.22 ครั้งต่อคนต่อปี มากกว่ากลุ่มผู้ป่วยนอกทั่วไปที่มีอัตราเฉลี่ยการเข้ารับบริการเพียง 2.36 ครั้งต่อคนต่อปี
*********************** 22 มีนาคม 2564
รัฐบาลไทย-ข่าวทำเนียบรัฐบาล-ดีอีเอส ตั้งเป้าปี 64 ดึงประชาชนเพิ่มมีส่วนร่วมจัดการปัญหาข่าวปลอม
วันอังคารที่ 23 มีนาคม 2564
ดีอีเอส ตั้งเป้าปี 64 ดึงประชาชนเพิ่มมีส่วนร่วมจัดการปัญหาข่าวปลอม
ดีอีเอส ตั้งเป้าปี 64 ดึงประชาชนเพิ่มมีส่วนร่วมจัดการปัญหาข่าวปลอม
กระทรวงดิจิทัลฯ เล็งต่อยอดการทํางานของศูนย์ต่อต้านข่าวปลอม เพิ่มบทบาทประชาชนมีส่วนร่วมจัดการปัญหาข่าวปลอม ปลื้มมีผู้เข้าถึงข้อมูลข่าวสารที่ตรวจสอบแล้วผ่านช่องทางต่างๆ 16.7 ล้านคน สร้างบุคลากรและเครือข่ายผู้ประสานงานทั้งภาครัฐ/เอกชน ไม่ต่ํากว่า 400 คน และมีเครือข่ายผู้ประสานงานกว่า 300 หน่วยงาน ในการตรวจสอบและแจ้งเรื่องที่มีผลกระทบต่อประชาชน
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ปฏิบัติหน้าที่ ผู้อํานวยการศูนย์ต่อต้านข่าวปลอม กล่าวว่า ปีนี้เตรียมต่อยอดการทํางานของ โครงการศูนย์ประสานงานและแก้ไขปัญหาข่าวปลอม ที่ดําเนินงานโดยสํานักงานปลัดกระทรวงดิจิทัลฯ มีวัตถุประสงค์หลักเพื่อสนับสนุนการดําเนินงานของ ศูนย์ต่อต้านข่าวปลอม ให้เพิ่มระดับการสร้างความมีส่วนร่วมกับประชาชน ในการจัดการปัญหาข่าวปลอม
ที่ผ่านมา ศูนย์ต่อต้านข่าวปลอม ประสบความสําเร็จแล้วระดับหนี่ง ในการสร้างความตระหนักรู้แก่ประชาชน ในการรับข้อมูลข่าวสารอย่างมีวิจารณญาณ ก่อนจะเผยแพร่หรือส่งต่อบนอินเทอร์เน็ตหรือสื่อสังคมออนไลน์ ผ่านช่องทางประชาสัมพันธ์ข่าวสารที่ผ่านการยืนยันแล้ว และเป็นช่องทางสําหรับรับแจ้งเบาะแสของข้อมูลเท็จที่เผยแพร่อยู่ในสังคม 5 ช่องทาง ได้แก่
1.บัญชีไลน์ทางการ @antifakenewscenter มีผู้ติดตามกว่า 2.39 ล้านคน @antifakenewscenter 2.เพจเฟซบุ๊ก Anti-Fake News Center Thailand จํานวนผู้ติดตาม 72,810 คน 3.ทวิตเตอร์ @AFNCTHAILAND มีผู้ติดตาม 8,991 คน 4. เว็บไซต์ www.antifakenewscenter.com มีประชาชนเข้าถึงข้อมูลข่าวสารที่ผ่านการตรวจสอบแล้วกว่า 5.2 ล้านครั้ง และ 5.ศูนย์บริการข้อมูลภาครัฐ GCC1111 กด 87
“จากการวิเคราะห์ข้อมูลเชิงลึกพบว่า ในภาพรวมประชาชนมีการเข้าถึง (Reach) โพสต์ต่างๆ ของศูนย์ต่อต้านข่าวปลอม จํานวน 16.97 ล้านคน (ข้อมูลตั้งแต่วันที่ 1 พ.ย.62 – 10 มี.ค. 64) และได้รับความสนใจจากสื่อหลักนําข้อมูลไปนําเสนอผ่านช่องทางสื่อโทรทัศน์ สื่อสิ่งพิมพ์ และสื่อออนไลน์ต่าง ๆ กว่า 1.83 ล้านครั้ง” นางสาวอัจฉรินทร์กล่าว
ที่ผ่านมา มีการนําเสนอข้อมูลที่ผ่านการตรวจสอบไปแล้ว จํานวน 1,399 เรื่อง จําแนกตามกลุ่มข่าว ดังนี้ ด้านสุขภาพ จํานวนเผยแพร่ 897 เรื่อง ด้านนโยบายรัฐ 362 เรื่อง ด้านภัยพิบัติ 80 เรื่อง และด้านเศรษฐกิจ 60 เรื่อง
นอกจากนี้ ยังมีการพัฒนาบุคลากรและเครือข่ายผู้ประสานงาน ทั้งภาครัฐและภาคเอกชน ไปแล้วกว่า 400 คน เพื่อให้สามารถปฏิบัติงานด้านการวิเคราะห์เนื้อหา บริหารการข่าว และการรับแจ้งเตือนผ่านช่องทางต่างๆ ภายใต้โครงการ และดําเนินการประสานงานกับหน่วยงานต่าง ๆ ที่เกี่ยวข้อง รวมไปถึงประชาชนและสื่อมวลชน อีกทั้ง มีเครือข่ายผู้ประสานงานกว่า 300 หน่วยงาน ในการตรวจสอบและแจ้งเรื่องที่มีผลกระทบต่อประชาชน สังคม เศรษฐกิจ หรือความมั่นคงของประเทศในวงกว้าง
โดยโครงการได้พัฒนาระบบออนไลน์ เพื่อใช้สําหรับการประสานงานของเครือข่ายเพื่อใช้ตรวจสอบข่าวปลอม ตลอดจนสร้างความร่วมมือกับกลุ่มผู้ประกอบวิชาชีพสื่อสารมวลชน เพื่อขยายเครือข่ายความร่วมมือในการนําเสนอและตรวจสอบข้อมูลข่าวสารร่วมกับสื่อมวลชน ซึ่งเป็นสื่อหลักที่มีผู้ติดตามเป็นจํานวนมาก และการนําเสนอส่งผลกระทบโดยตรงต่อการชี้นําทางสังคม
******************
รัฐบาลไทย-ข่าวทำเนียบรัฐบาล-นายกรัฐมนตรีเผยไม่พบอาการผิดปกติ หลังช่วงเช้าเข้ารับฉีดวัคซีนแอสตราเซเนกา
วันพุธที่ 17 มีนาคม 2564
นายกรัฐมนตรีเผยไม่พบอาการผิดปกติ หลังช่วงเช้าเข้ารับฉีดวัคซีนแอสตราเซเนกา
นายกรัฐมนตรีเผยไม่พบอาการผิดปกติ หลังช่วงเช้าเข้ารับฉีดวัคซีนแอสตราเซเนกา
วันนี้ (16 มีนาคม 2564) เวลา 13.30 น. ณ ตึกสันติไมตรี (หลังใน) ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยช่วงเช้าได้ ฉีดวัคซีนป้องกันโควิด-19 แอสตราเซเนกา อาการปกติ หัวสมองแล่นดี ขอเป็นตัวอย่างเพื่อสร้างความเชื่อมั่นให้แก่ประชาชน จากนี้ จะเร่งรัดการฉีดวัคซีนให้ครอบคลุมมากยิ่งขึ้น โดยในอนาคต อาจมีการต่อยอดเป็นคลินิกเคลื่อนที่นอกเหนือจากที่โรงพยาบาลด้วย ซึ่งกระทรวงสาธารณสุขอยู่ระหว่างดําเนินการตรวจสอบวัคซีนโควิด-19 เพื่ออนุญาตให้มีการใช้ในโรงพยาบาลเอกชนสําหรับประชาชนที่มีความต้องการเร่งด่วน ได้วางเป้าหมายฉีดวัคซีน 10 ล้านโดส/เดือนเมื่อได้วัคซีนครบแล้ว ทั้งนี้ ขอให้ประชาชนเชื่อมั่นในการทํางานของรัฐบาล
นายกรัฐมนตรียังกล่าวถึงการพบผู้ป่วยติดเชื้อไวรัสโควิด-19 ในตลาดบางแค กรุงเทพมหานคร และพื้นที่ จ. ปทุมธานีว่า สั่งการให้เน้นการควบคุมพื้นที่เฉพาะให้เข้มงวดยิ่งขึ้น โดยเฉพาะการควบคุมพื้นที่ที่จัดกิจกรรมและพื้นที่ที่มีความเสี่ยง อาทิ ตลาดสด โดยกําหนดช่องทางเข้า-ออก มีการใช้แอปพลิเคชันติดตามตัว เพื่อไม่ให้เกิดผลกระทบต่อการผ่อนคลายมาตรการในช่วงวันหยุดเทศกาลสงกรานต์ โดย ศบค. จะพิจารณาปลายสัปดาห์นี้ ประชาชนทุกคนยังคงต้องปฏิบัติตามมาตรการสวมใส่หน้ากากอนามัยอย่างเข้มงวด เพื่อป้องกันไม่ให้ประเทศไทยมีการแพร่ระบาดหรือมีผู้ป่วยจํานวนมากเช่นประเทศอื่น ๆ
ในตอนท้าย ทั้งนี้ นายกรัฐมนตรียังย้ําจุดยืนของในฐานะฝ่ายบริหาร สนับสนุนการแก้ไขรัฐธรรมนูญ อย่างไรก็ตาม อํานาจการแก้ไขเป็นของนิติบัญญัติ ซึ่งทุกฝ่ายต้องเคารพทุกกฎหมาย ส่วนการดูแลชาวบ้านบางกลอยนั้น รัฐบาลรับทราบความเดือดร้อนของประชาชนทุกคน ติดตามทุกขั้นตอนการดําเนินงานของหน่วยงานที่เกี่ยวข้องทั้งการจัดหาที่อยู่ที่เหมาะสม การพัฒนาแหล่งน้ําบริเวณรอบ สําหรับความคืบหน้าในการปรับคณะรัฐมนตรีนั้น นายกรัฐมนตรีเผยว่า ขณะนี้อยู่ระหว่างกระบวนการตรวจสอบความเหมาะสม และต้องรับฟังความคิดเห็นของพรรคร่วมรัฐบาลด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมอบ สธ. หารือข้อกำหนดการออกพาสปอร์ตวัคซีนโควิด-19  ระหว่างรอองค์การอนามัยโลก (WHO) กำหนดมาตรฐานกลาง
วันจันทร์ที่ 8 มีนาคม 2564
นายกรัฐมนตรีมอบ สธ. หารือข้อกําหนดการออกพาสปอร์ตวัคซีนโควิด-19  ระหว่างรอองค์การอนามัยโลก (WHO) กําหนดมาตรฐานกลาง
นายกรัฐมนตรีมอบ สธ. หารือข้อกําหนดการออกพาสปอร์ตวัคซีนโควิด-19  ระหว่างรอองค์การอนามัยโลก (WHO) กําหนดมาตรฐานกลาง
วันนี้ (8 มีนาคม 2564) เวลา 12.00 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ภายหลังการประชุมคณะกรรมการขับเคลื่อน 5G แห่งชาติ ครั้งที่ 1/2564 ว่า การประชุมวันนี้ เพื่อขับเคลื่อนการพัฒนา 5G ของประเทศไทยในภาพรวมทั้งหมด มีภาคเอกชนมหาวิทยาลัย นักวิจัยต่าง ๆ เข้าร่วมหารือกันในวันนี้ โดยเฉพาะการพัฒนา 5G ที่บ้านฉาง สําเร็จแล้วในระดับหนึ่ง เตรียมลงพื้นที่ตรวจเยี่ยมการใช้ประโยชน์ทุกกิจกรรมในพื้นที่ EEC อีกครั้งหนึ่ง
นายกรัฐมนตรีกล่าวถึงแนวทางการผ่อนคลายทํากิจกรรมในช่วงเทศกาลสงกรานต์ ซึ่งจะเปิดการสัญจรเดินทางไปทุกพื้นที่ โดยพิจารณามาตรการรองรับในการป้องกัน COVID-19 ด้วย กระทรวงสาธารณสุข กระทรวงมหาดไทย และหน่วยงานที่เกี่ยวข้องกับหลายกระทรวง กําลังหารือกับศูนย์บริหารสถานการณ์โควิด-19 (ศบค.) เป้าหมายสําคัญคือ ทําอย่างไรไม่ให้เกิดการแพร่ระบาดในระลอกใหม่ เพราะการเคลื่อนที่ของประชาชนจํานวนมาก โดยเฉพาะการท่องเที่ยวในช่วงเทศกาลสงกรานต์ เพื่อให้เศรษฐกิจการท่องเที่ยว การค้าขาย โรงแรม ผู้ประกอบการธุรกิจมีรายได้ขึ้นมา ฟื้นฟูช่วงเวลาที่สูญหายในช่วงที่ผ่านมา หลายอย่างกําลังดําเนินการอยู่เพื่อให้ทันก่อนเทศกาลสงกรานต์นี้
นายกรัฐมนตรียังเผยว่า ได้สั่งการให้กระทรวงสาธารณสุขประชุมเร่งรัดให้เตรียมพิจารณาข้อกําหนดการออกพาสปอร์ตวัคซีนโควิด-19 ระหว่างรอองค์การอนามัยโลก (WHO) กําหนดมาตรฐานกลางเพื่อให้ทุกประเทศทั่วโลกใช้มาตรฐานเดียวกัน สําหรับการนําเข้าวัคซีนของภาคเอกชนนั้น กระทรวงสาธารณสุขได้เชิญผู้ประกอบการต่าง ๆ มาหารือบ้างแล้ว โดยเฉพาะโรงพยาบาลเอกชนหรือกลุ่มต่าง ๆ ที่ต้องการนําเข้าวัคซีนเข้ามาเอง อย่างไรก็ตาม วัคซีนที่เอกชนจะนําเข้าต้องได้รับการรับรองจากสํานักงานคณะกรรมการอาหารและยาของไทย ต้องชี้แจงแหล่งที่มาของวัคซีนและปริมาณการนําเข้าและต้องรายงานความคืบหน้าของการนําเข้าและการใช้วัคซีนอย่างต่อเนื่องอีกด้วย นายกรัฐมนตรี ยืนยันว่า รัฐบาลไม่เคยปิดกั้นใครหรือเอื้อประโยชน์ให้ใครในการนําเข้าวัคซีนทั้งสิ้น
นายกรัฐมนตรีกล่าวถึงผลเลือกตั้งซ่อม ไม่ได้ทําให้ความสัมพันธ์กับพรรคร่วมรัฐบาลเปลี่ยนไป ไม่มีผลในการปรับเก้าอี้รัฐมนตรีทั้งสิ้น ส่วนการแก้ปัญหาบางกลอยนั้น กระทรวงทรัพยากรธรรมชาติและสิ่งแวดล้อมร่วมกับพลเอก ประวิตร วงษ์สุวรรณ รองนายกรัฐมนตรี ได้ดําเนินการเรื่องนี้อยู่ในขณะนี้ ในส่วนของ P MOVE วันนี้เข้าสู่คณะกรรมการนโยบายที่ดินแห่งชาติ (คทช.) พิจารณาให้ประชาชนทุกกลุ่มสามารถเข้าถึงพื้นที่เพื่อทํากินได้
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"วราวุธ” ชื่นใจ ความสำเร็จน้ำบาดาลเพื่อการเกษตรที่อำนาจเจริญ หลังช่วยชาวบ้านหนองเม็ก พ้นภัยแล้งซ้ำซาก ปลูกผักอินทรีย์ขายได้เดือนละ 8 แสนบาท
วันเสาร์ที่ 20 มีนาคม 2564
"วราวุธ” ชื่นใจ ความสําเร็จน้ําบาดาลเพื่อการเกษตรที่อํานาจเจริญ หลังช่วยชาวบ้านหนองเม็ก พ้นภัยแล้งซ้ําซาก ปลูกผักอินทรีย์ขายได้เดือนละ 8 แสนบาท
"วราวุธ” ชื่นใจ ความสําเร็จน้ําบาดาลเพื่อการเกษตรที่อํานาจเจริญ หลังช่วยชาวบ้านหนองเม็ก พ้นภัยแล้งซ้ําซาก ปลูกผักอินทรีย์ขายได้เดือนละ 8 แสนบาท
"วราวุธ” ชื่นใจ ความสําเร็จน้ําบาดาลเพื่อการเกษตรที่อํานาจเจริญ หลังช่วยชาวบ้านหนองเม็ก พ้นภัยแล้งซ้ําซาก ปลูกผักอินทรีย์ขายได้เดือนละ 8 แสนบาท
วันนี้ (20 มี.ค. 64) เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําทีมลงพื้นที่ติดตามผลการดําเนินงานโครงการพัฒนาน้ําบาดาลเพื่อการเกษตรบ้านหนองเม็ก จ.อํานาจเจริญ พร้อมเยี่ยมชมระบบการบริหารจัดการน้ําบาดาล ของกลุ่มผักอินทรีย์บ้านหนองเม็ก การให้น้ําระบบน้ําหยดและระบบพ่นหมอกในแปลงปลูกผักอินทรีย์ รวมถึงขั้นตอนต่างๆ ในโรงงานบรรจุผลผลิต หลังโครงการสําเร็จช่วยชาวบ้านพ้นภัยแล้งซ้ําซาก มีน้ําบาดาลใช้ ปลูกผักอินทรีย์ขายรายได้ถึงเดือนละ 8 แสนบาท โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนายพิจิตร บุญทัน รองผู้ว่าราชการจังหวัดอํานาจเจริญ พร้อมประชาชนในพื้นที่ร่วมให้การต้อนรับ
นายวราวุธ ศิลปอาชา ได้ให้ความสนใจและชื่นชมการดําเนินงานของกลุ่มเกษตรกร ที่มีความเข้มแข็ง สามารถต่อยอดผลผลิตจากแหล่งน้ําบาดาลจนเกิดเป็นผลสําเร็จของชุมชนได้เป็นอย่างดี โดยโครงการพัฒนาน้ําบาดาล เพื่อการเกษตรบ้านหนองเม็ก เป็นอีกหนึ่งต้นแบบความสําเร็จในการช่วยเหลือและบรรเทาความเดือดร้อนของประชาชนในพื้นที่ประสบปัญหาภัยแล้งขาดแคลนน้ํา ภายใต้การทํางานแบบบูรณาการร่วมกันของทุกหน่วยงานที่เกี่ยวข้อง เพื่อให้บรรลุเป้าหมายสําคัญคือ การทําให้ประชาชนกินดีอยู่ดี มีความสุข โดยเฉพาะเรื่องน้ํากินน้ําใช้ และน้ําเพื่อการเกษตร
ทั้งนี้ ในปีงบประมาณ 2562 และ 2563 ได้จัดสรรงบประมาณในการจัดทําโครงการเพื่อให้มีน้ําเพียงพอต่อการทําการเกษตร โดยสามารถผลิตน้ําสําหรับใช้ในการเกษตรเพิ่มขึ้น กว่า 32,850 ลูกบาศก์เมตรต่อปี พื้นที่ที่ได้รับประโยชน์เพิ่มขึ้น 477 ไร่ เกษตรกรได้รับประโยชน์ 39 ราย และมีโรงเรือนปลูกผักเพิ่มขึ้น 160 โรงเรือน ส่งผลให้ปัจจุบันกลุ่มเกษตรอินทรีย์บ้านหนองเม็กสามารถผลิตสินค้าที่ได้คุณภาพมาตรฐานเพิ่มมากขึ้น และมีรายได้จากการจําหน่ายผลผลิตถึงเดือนละ 800,000 บาท
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 5 - 11 มีนาคม 2564
วันศุกร์ที่ 12 มีนาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 5 - 11 มีนาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 5 - 11 มีนาคม 2564  พบการกระทําผิด จํานวน 858 คดี คิดเป็นเงินค่าปรับ 11.08 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 5 - 11 มีนาคม 2564) พบว่ามีการกระทําผิด จํานวน 858 คดี คิดเป็นเงินค่าปรับ 11.08 ล้านบาท โดยแยกเป็น สุรา จํานวน 472 คดี ค่าปรับ 3.53 ล้านบาท ยาสูบ จํานวน 260 คดี ค่าปรับ 4.25 ล้านบาท ไพ่ จํานวน 26 คดี ค่าปรับ 0.78 ล้านบาท น้ํามันและผลิตภัณฑ์น้ํามัน จํานวน 29 คดี ค่าปรับ 0.40 ล้านบาท น้ําหอม จํานวน 9 คดี ค่าปรับ 0.44 ล้านบาท รถจักรยานยนต์ จํานวน 48 คดี ค่าปรับ 1.08 ล้านบาท และสินค้าอื่น ๆ จํานวน 14 คดี ค่าปรับ 0.60 ล้านบาท โดยมีของกลางแยกเป็นน้ําสุรา จํานวน 6,292.310 ลิตร ยาสูบ จํานวน 7,582 ซอง ไพ่ จํานวน 3,224 สํารับ น้ํามันและผลิตภัณฑ์น้ํามัน จํานวน 6,650.000 ลิตร น้ําหอม จํานวน 9,905 ขวด รถจักรยานยนต์ จํานวน 92 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 11 มีนาคม 2564 พบว่ามีการกระทําผิด จํานวน 13,406 คดี คิดเป็นเงินค่าปรับ 245.04 ล้านบาท โดยแยกเป็น สุรา จํานวน 7,523 คดี ค่าปรับ 67.60 ล้านบาท ยาสูบ จํานวน 4,002 คดี ค่าปรับ 87.84 ล้านบาท ไพ่ จํานวน 306 คดี ค่าปรับ 4.12 ล้านบาท น้ํามันและผลิตภัณฑ์น้ํามัน จํานวน 581 คดี ค่าปรับ 40.02 ล้านบาท น้ําหอม จํานวน 54 คดี ค่าปรับ 2.39 ล้านบาท รถจักรยานยนต์ จํานวน 658 คดี ค่าปรับ จํานวน 18.45 ล้านบาท และสินค้าอื่น ๆ จํานวน 282 คดี ค่าปรับ 24.62 ล้านบาท โดยมีของกลางแยกเป็นน้ําสุรา จํานวน 275,480.509 ลิตร ยาสูบ จํานวน 283,269 ซอง ไพ่ จํานวน 22,717 สํารับ น้ํามันและผลิตภัณฑ์น้ํามัน จํานวน 1,193,574.000 ลิตร น้ําหอม จํานวน 97,877 ขวด รถจักรยานยนต์ จํานวน 1,200 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-กรมทางหลวง สรุปอุบัติเหตุบนทางหลวงเดือนกุมภาพันธ์ 2564 พบเสียชีวิตลดลง 40% สาเหตุหลักขับเร็วเกินกฎหมายกำหนด กรุงเทพฯ เกิดอุบัติเหตุสูงสุด
วันศุกร์ที่ 12 มีนาคม 2564
กรมทางหลวง สรุปอุบัติเหตุบนทางหลวงเดือนกุมภาพันธ์ 2564 พบเสียชีวิตลดลง 40% สาเหตุหลักขับเร็วเกินกฎหมายกําหนด กรุงเทพฯ เกิดอุบัติเหตุสูงสุด
กรมทางหลวง (ทล.) กระทรวงคมนาคม โดยสํานักอํานวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศประจําเดือนกุมภาพันธ์ 2564 จากการรายงานอุบัติเหตุทางระบบ HAIMS พบว่า
อุบัติเหตุเกิดขึ้นบนทางหลวงในความรับผิดชอบของกรมทางหลวง จํานวน 1,157 ครั้ง มีผู้เสียชีวิต จํานวน 156 ราย ผู้ได้รับบาดเจ็บ จํานวน 884 ราย และมีรถที่เกิดอุบัติเหตุ จํานวน 1,811 คัน เป็นเหตุให้ทรัพย์สินของ ทล. เสียหายประมาณ 11 ล้านบาท เมื่อเปรียบเทียบสถิติอุบัติเหตุประจําเดือนกุมภาพันธ์ 2563 จํานวนอุบัติเหตุลดลงจากปีที่ผ่านมา 23% ผู้เสียชีวิตลดลง 40% ผู้บาดเจ็บลดลง 36% จํานวนรถที่เกิดอุบัติเหตุลดลง 23% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกําหนด 69% (796 ครั้ง) รองลงมาได้แก่ การตัดหน้าระยะกระชั้นชิด 8% (87 ครั้ง) หลับใน 4% (57 ครั้ง) และอุปกรณ์รถบกพร่อง 4% (52 ครั้ง)
สําหรับอุบัติเหตุส่วนใหญ่เกิดบริเวณทางตรง 68% (784 ครั้ง) ทางโค้งปกติ 13% (148 ครั้ง) และทางแยกระดับเดียวกัน 8% (80 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ37% (678 คัน) รถยนต์นั่ง 29% (528 คัน) และรถจักรยานยนต์ 12% (226 คัน) ซึ่งหากจําแนกตามภาคของการเกิดอุบัติเหตุพบว่าเส้นทางในภาคเหนือเกิดอุบัติเหตุสูงสุด 24% ภาคตะวันออกเฉียงเหนือ 20% และภาคใต้ 12% นอกจากนี้ ทางหลวงที่เกิดอุบัติเหตุสูงสุด คือ ทางหลวงหมายเลข 7 ตอน แขวงคลองสองต้นนุ่น - พิมพา จํานวน 42 ครั้ง หากจําแนกตามรายจังหวัดพบว่ากรุงเทพฯ เกิดอุบัติเหตุสูงสุด รองลงมาได้แก่ จังหวัดสุพรรณบุรี และจังหวัดชลบุรี ตามลําดับ
ทั้งนี้ ทล. ได้มีมาตรการแก้ไขที่ได้ดําเนินการร่วมกับตํารวจทางหลวงในการบังคับใช้กฎหมายอย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวง ซึ่งเป็นมาตรการที่สําคัญในการลดและป้องกันอุบัติเหตุที่อาจเกิดขึ้น ทล. ขอความร่วมมือผู้ใช้ทางโปรดขับขี่ด้วยความระมัดระวัง เพื่อความปลอดภัย หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติมสามารถติดต่อได้ที่ สายด่วน ทล. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-การรถไฟแห่งประเทศไทยชี้แจงเหตุความสะอาดของตู้โดยสาร ชั้น 1
วันอังคารที่ 16 มีนาคม 2564
การรถไฟแห่งประเทศไทยชี้แจงเหตุความสะอาดของตู้โดยสาร ชั้น 1
ตามที่ได้ปรากฎภาพข่าวในสื่อโซเชียลมีเดีย ของผู้ใช้ทวิตเตอร์ นามว่า t (@treeserver)
ได้โพสต์ข้อความ เกี่ยวกับเรื่องความสะอาดของตู้โดยสาร ชั้น 1 ตู้โดยสารเก่า อุปกรณ์ชํารุด
ตามที่ได้ปรากฎภาพข่าวในสื่อโซเชียลมีเดีย ของผู้ใช้ทวิตเตอร์ นามว่า t (@treeserver)ได้โพสต์ข้อความ เกี่ยวกับเรื่องความสะอาดของตู้โดยสาร ชั้น 1 ตู้โดยสารเก่า อุปกรณ์ชํารุด ดังแจ้งแล้ว นั้น
นายนิรุฒ มณีพันธ์ ผู้ว่าการรถไฟแห่งประเทศไทย กล่าวว่า ตามข้อมูลที่มีผู้ร้องเรียน ทางสื่อโซเชียลมีเดีย นั้นรฟท. ได้ดําเนินการให้ผู้เกี่ยวข้องตรวจสอบข้อเท็จจริงแล้ว พบว่า ขบวนรถดังกล่าวเป็นขบวนรถด่วนพิเศษ ที่ 38 สุไหลโกลก - กรุงเทพ ซึ่งผู้โดยสารได้ใช้บริการ เมื่อวันที่ 14 มีนาคม 2564 เป็นรถนอนชั้น 1 ปรับอากาศ คันที่ 1 เลขที่ 11-12 เดินทางจากสถานีหาดใหญ่ - กรุงเทพ พบว่า อุปกรณ์ในห้องโดยสารดังกล่าวชํารุดจริง
รฟท. ได้รับทราบปัญหาที่เกิดขึ้นและได้สั่งการให้เจ้าหน้าที่เข้าไปดูแล อํานวยความสะดวกในทันที รวมทั้งได้นําตู้โดยสารดังกล่าวมาปรับปรุงซ่อมแซมทันที เพื่อให้ตู้โดยสารมีสภาพพร้อมใช้งาน และได้กําชับให้เจ้าหน้าที่ฝ่ายปฏิบัติงานที่เกี่ยวข้องตรวจสอบความเรียบร้อยของตู้โดยสาร ก่อนนําออกมาให้บริการแก่ผู้โดยสารทุกครั้ง เพื่อไม่ให้เกิดเหตุการณ์เช่นนี้อีกและขอขอบคุณผู้ใช้ทวิตเตอร์ นามว่า t (@treeserver) ที่ได้แจ้งข้อมูลให้ รฟท. ทราบ เพื่อนําไปปรับปรุงการให้บริการให้ดียิ่งขึ้นต่อไป และขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-นายสมชาย สุมนัสขจรกุล รองอธิบดีกรมเจ้าท่า เป็นองค์ปาถกฐาในหัวข้อ การพัฒนาที่ยั่งยืนในบริบททางทะเลกรณีศึกษาของประเทศไทย
วันพุธที่ 24 มีนาคม 2564
นายสมชาย สุมนัสขจรกุล รองอธิบดีกรมเจ้าท่า เป็นองค์ปาถกฐาในหัวข้อ การพัฒนาที่ยั่งยืนในบริบททางทะเลกรณีศึกษาของประเทศไทย
ในระหว่างการประชุมเชิงปฏิบัติการระดับภูมิภาคว่าด้วยกรอบความร่วมมือเพื่อการพัฒนาที่ยั่งยืนของสหประชาชาติในบริบทการขนส่งทางทะเล (United Nations Sustainable Development Cooperation Framework : A Process to Mainstream the Maritime Sector)
โดยมีผู้แทนกลุ่มประเทศหมู่เกาะแปซิฟิก องค์การระหว่างประเทศ และหน่วยงานเอกชนระหว่างประเทศเข้าร่วมประชุม ผ่านระบบการประชุมทางไกล ในวันที่ 23 มีนาคม 2564
นายสมชาย สุมนัสขจรกุล กล่าวว่า การประชุมดังกล่าว จัดขึ้นโดยใช้รูปแบบการประชุมฯ ที่ประเทศไทยร่วมเป็นเจ้าภาพจัดขึ้นเมื่อปี พ.ศ. 2562 เป็นต้นแบบ มีวัตถุประสงค์เพื่อสร้างเครือข่ายระหว่างผู้ปฏิบัติงานในอุตสาหกรรมการขนส่งทางทะเลในภูมิภาคของประเทศหมู่เกาะแปซิฟิก นําไปสู่การนําเสนอแนวความคิดความร่วมมือเพื่อเป้าหมายเพื่อการพัฒนาอย่างยั่งยืน (UN Sustainable Development Goals : UNSDGs) ในบริบทการขนส่งทางทะเล รวมถึงแลกเปลี่ยนประสบการณ์ แนวคิด และเครื่องมือในการพัฒนาให้บรรลุเป้าหมาย ซึ่งผลลัพธ์ของการประชุมฯ ในครั้งนี้จะช่วยสร้างบทบาทให้ประเทศไทยในเวทีระหว่างประเทศและสนับสนุนการดําเนินงานด้านการพัฒนาที่ยั่งยืนในบริบทการขนส่งทางทะเลขององค์การระหว่างประเทศต่อไป
รัฐบาลไทย-ข่าวทำเนียบรัฐบาล-ดีอีเอส ร่วมเวทีหน่วยงานไซเบอร์ไทย-สหรัฐ หนุนมาตรฐานความมั่นคงไซเบอร์ และการคุ้มครองข้อมูลช่วยส่งเสริมการลงทุน
วันพุธที่ 3 มีนาคม 2564
ดีอีเอส ร่วมเวทีหน่วยงานไซเบอร์ไทย-สหรัฐ หนุนมาตรฐานความมั่นคงไซเบอร์ และการคุ้มครองข้อมูลช่วยส่งเสริมการลงทุน
ดีอีเอส ร่วมเวทีหน่วยงานไซเบอร์ไทย-สหรัฐ หนุนมาตรฐานความมั่นคงไซเบอร์ และการคุ้มครองข้อมูลช่วยส่งเสริมการลงทุน
เมื่อวันที่ 3 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยนายไมเคิล ฮีธ อุปทูตรักษาการแทนเอกอัครราชทูต หน่วยงานสหรัฐอเมริกาประจําประเทศไทย ร่วมกล่าวเปิดงานการประชุมเชิงปฏิบัติการว่าด้วยมาตรฐานด้านความมั่นคงปลอดภัยไซเบอร์และการคุ้มครองข้อมูลส่วนบุคคลสหรัฐอเมริกา - ไทย โดยเป็นการจัดกิจกรรมในรูปแบบไฮบริด กล่าวคือ ผู้สนใจสามารถเข้าร่วมงานได้ทั้ง ณ สถานที่จัดประชุม และผ่านระบบการประชุมทางไกล เพื่อสอดรับกับมาตรการป้องกันการแพร่ระบาดของโควิด – 19 ซึ่งมีผู้ลงทะเบียนเข้าร่วมทั้ง 2 รูปแบบ กว่า 800 คน การประชุมเชิงปฏิบัติการว่าด้วยมาตรฐานด้านความมั่นคงปลอดภัยไซเบอร์ฯ จะจัดขึ้นระหว่างวันที่ 3 - 5 มีนาคม 2564 ณ ห้องบอลลูม 1 โรงแรมอินเตอร์คอนติเนนตัล กรุงเทพ
การประชุมเชิงปฏิบัติการว่าด้วยมาตรฐานด้านความมั่นคงปลอดภัยไซเบอร์และการคุ้มครองข้อมูลส่วนบุคคลสหรัฐอเมริกา - ไทย จัดขึ้นภายใต้ความร่วมมือระหว่างกระทรวงดิจิทัลเพื่อเศรษฐกิจและสังคม ร่วมกับหน่วยงานภาครัฐและเอกชนของไทย และสหรัฐอเมริกา ได้แก่ สํานักงานคณะกรรมการรักษาความมั่นคงปลอดภัยไซเบอร์แห่งชาติ (สกมช.) สํานักงานคณะกรรมการคุ้มครองข้อมูลส่วนบุคคล (สคส.) สถานทูตสหรัฐอเมริกาประจําประเทศไทย สํานักงานส่งเสริมการค้าและการพัฒนาแห่งสหรัฐอเมริกา (USTDA) หอการค้าอเมริกันในประเทศไทย (AMCHAM) และสถาบันมาตรฐานแห่งชาติของสหรัฐอเมริกา (ANSI) เพื่อให้ผู้ที่สนใจทั้งจากภาครัฐและเอกชนของทั้งสองประเทศได้มีการหารือร่วมกันเกี่ยวกับความสําคัญของมาตรฐานความมั่นคงปลอดภัยไซเบอร์และการคุ้มครองข้อมูลส่วนบุคคล รวมถึงแบ่งปันแนวทางปฏิบัติที่ดี เพื่อก่อให้เกิดความร่วมมือและขจัดอุปสรรคที่อาจจะเกิดขึ้นจากการทําการค้าและการลงทุน
********************
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุม คกก. พัฒนาระบบการติดตามคนหายและพิสูจน์ศพนิรนาม
วันพุธที่ 24 มีนาคม 2564
รอง นรม. วิษณุฯ เป็นประธานการประชุม คกก. พัฒนาระบบการติดตามคนหายและพิสูจน์ศพนิรนาม
รอง นรม. วิษณุฯ เป็นประธานการประชุม คกก. พัฒนาระบบการติดตามคนหายและพิสูจน์ศพนิรนาม
วันนี้ (24 มีนาคม 2564) เวลา 13.30 น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการพัฒนาระบบการติดตามคนหายและการพิสูจน์ศพนิรนาม ครั้งที่ 1/2564 ณ ห้องประชุม 301 ตึกบัญชาการ 1 ทําเนียบรัฐบาล สรุป ดังนี้
ที่ประชุมรับทราบความคืบหน้าผลการดําเนินงานของคณะอนุกรรมการขับเคลื่อนและจัดทํามาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม ที่ได้ดําเนินการจัดทําคู่มือการจัดเก็บข้อมูลเพื่อการพิสูจน์บุคคลซึ่งเป็นคู่มือการปฏิบัติงาน โดยให้หน่วยงานที่เกี่ยวข้อง ทั้งโรงพยาบาลในสังกัดและนอกสังกัดกระทรวงสาธารณสุข สํานักงานตํารวจแห่งชาติ สถาบันนิติวิทยาศาสตร์ กระทรวงการพัฒนาสังคมและความมั่นคงของมนุษย์ มูลนิธิต่าง ๆ ที่ดําเนินการเกี่ยวกับคนหาย คนนิรนามและศพนิรนาม มีความเข้าใจและมีแนวปฏิบัติที่ชัดเจน รวมถึงกําหนดมาตรฐานการปฏิบัติ ระบบฐานข้อมูลกลางในการจัดเก็บและสืบค้นข้อมูลบุคคลสูญหายและการพิสูจน์ศพนิรนาม และระบบ CIR Mobile Application ระบบแอปพลิเคชัน U-NAI “อยู่ไหน” ที่เป็นโครงการเชิงรุกด้านคนหาย คนนิรนามและศพนิรนาม เป็นกลไกมาตรฐานที่ประชาชนสามารถเข้าถึงข้อมูลคนหาย และเข้าถึงบริการภาครัฐได้อย่างเสมอภาค เท่าเทียม อีกทั้งช่วยเป็นหูเป็นตาในการติดตามคนหาย โดยมีระบบแจ้งเตือนในพื้นที่รัศมีการค้นหาได้ถึง 50 กม. และสามารถแจ้งเบาะแสผ่านระบบได้
นอกจากนี้ ที่ประชุมยังรับทราบรายงานผลการดําเนินงานของคณะทํางานภาคประชาสังคมคนหาย คนนิรนามและศพนิรนาม ครั้งที่ 2/2563 การบริหารจัดการศพนิรนามภายหลังการชันสูตร โดยมีวิธีการจัดการศพในปัจจุบัน 4 วิธี คือ 1. การฝังศพ 2. การเผาศพ 3. การนําศพมาย่อยสลาย เป็นกระบวนการทางชีวภาพที่ใช้จุลินทรีย์ในการย่อยสลายศพให้กลายเป็นดินปุ๋ย และ 4. การฌาปนกิจศพด้วยน้ํา เป็นกระบวนการทางเคมีแบบรีดักชัน รวมทั้งเห็นชอบแนวทางการปฏิบัติการบริหารจัดการฐานข้อมูลสารพันธุกรรมของศพนิรนามด้วย
...................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บีโอไอ ร่วมหารือออสเตรเลียสร้างบรรยากาศการลงทุน
วันพฤหัสบดีที่ 4 มีนาคม 2564
บีโอไอ ร่วมหารือออสเตรเลียสร้างบรรยากาศการลงทุน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ (ที่ 3 จากขวา) ให้การต้อนรับ H.E. Mr. Allan McKinnon PSM เอกอัครราชทูตออสเตรเลียประจําประเทศไทย พร้อมด้วย Mr. Benjamin Krieg ประธานหอการค้าออสเตรเลีย-ไทย (AustCham) และคณะ
พร้อมหารือถึงภาวะเศรษฐกิจไทยโดยเฉพาะการลงทุนจากต่างประเทศ รวมถึงขั้นตอนและกฎระเบียบการเข้ามาลงทุนในช่วงสถานการณ์การแพร่ระบาดของโควิด-19 เพื่อเสริมสร้างบรรยากาศการลงทุนระหว่างสองประเทศ ณ สํานักงานบีโอไอ ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-รมว.ยุติธรรม พา กสม. ตรววจเยี่ยมเรือนจำพิเศษกรุงเทพ คุย "โตโต้-สมคิด-แบงค์" ถามสภาพความเป็นอยู่ "สุวัฒน์" ยันไม่มีถูกทำร้ายร่างกายในคุก ภาพรวมความเป็นอยู่ปกติไร้ปัญหา แค่กังวลเรื่อ
วันอังคารที่ 23 มีนาคม 2564
รมว.ยุติธรรม พา กสม. ตรววจเยี่ยมเรือนจําพิเศษกรุงเทพ คุย "โตโต้-สมคิด-แบงค์" ถามสภาพความเป็นอยู่ "สุวัฒน์" ยันไม่มีถูกทําร้ายร่างกายในคุก ภาพรวมความเป็นอยู่ปกติไร้ปัญหา แค่กังวลเรื่อ
รมว.ยุติธรรม พา กสม. ตรววจเยี่ยมเรือนจําพิเศษกรุงเทพ คุย "โตโต้-สมคิด-แบงค์" ถามสภาพความเป็นอยู่ "สุวัฒน์" ยันไม่มีถูกทําร้ายร่างกายในคุก ภาพรวมความเป็นอยู่ปกติไร้ปัญหา แค่กังวลเรื่องประกันตัว เล็งประสานขอเยี่ยมอีก ๔ แกนนําต่อ
ในวันจันทร์ที่ ๒๒ มีนาคม ๒๕๖๔ เวลา ๑๔.๓๐ น. ณ เรือนจําพิเศษกรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายสุวัฒน์ เทพอารักษ์ กรรมการสิทธิมนุษยชนแห่งชาติ ได้เดินทางมาดูความเป็นอยู่ของผู้ถูกควบคุมตัว โดยได้มีการพูดคุยกับ นายปิยรัฐ จงเทพ หรือโตโต้ แกนนํากลุ่ม wevo นายปฏิวัติ สาหร่ายแย้ม หรือ หมอลําแบงค์ และนายสมยศ พฤกษาเกษมสุข แกนนํากลุ่มราษฎร ผ่านการโทรศัพท์และกล้องวงจรปิด เพื่อสอบถามถึงสภาพความเป็นอยู่ภายในเรือนจํา ส่วนที่เหลืออีก ๔ ราย คือ นายอานนท์ นําภา นายพริษฐ์ ชิวารักษ์ นายภาณุพงศ์ จาดนอก หรือไมค์ ระยอง และนายจตุภัทร บุญภัทรรักษา หรือ ไผ่ ดาวดิน ได้ออกไปขึ้นศาล
นายสมศักดิ์ กล่าวว่า วันนี้ตนและคณะได้เดินทางมายังเรือนจําพิเศษกรุงเทพมหานคร เนื่องจากคณะกรรมการสิทธิมนุษยชนแห่งชาติ ได้ประสานขอพบกับกลุ่มผู้ถูกควบคุมตัวในคดีการเมือง เราจึงได้ให้เข้ามาดูขั้นตอนการดําเนินการและการบริหารจัดการ โดยช่วงนี้เป็นช่วงของสถานการณ์ไวรัสโควิด-19 เราจึงมีการกักตัวผู้ถูกควบคุมเป็นเวลา ๑๔ วัน จึงต้องพูดคุยผ่านโทรศัพท์และกล้องวงจรปิดจากห้องกักกันโรค โดยช่วงนี้กรรมการสิทธิฯ และทนายความสามารถเข้าเยี่ยมได้ ส่วนญาติของผู้ถูกคุมตัวจะต้องพิจารณาเป็นรายไป หากมีกรณีข่าวการทําร้ายร่างกายเกิดขึ้น เราจะพิจารณาให้เยี่ยมเพื่อให้เกิดความสบายใจ ซึ่งจากการพูดคุย พวกเขาอยากจะอยู่รวมกันกับเพื่อนๆ แต่ติดที่ว่าเมื่อมีการนําตัวไปศาลแล้ว กลับเข้ามาก็ต้องเริ่มนับหนึ่งการกักโรคใหม่ ซึ่งตรงนี้อาจจะทําได้ยาก
ด้านนายสุวัฒน์ กล่าวว่า วันนี้ตนเป็นตัวแทนของกรรมการสิทธิมนุษยชน มารับฟังความคิดเห็นต่างๆของผู้ถูกควบคุมตัว และมาดูความเป็นอยู่ว่าปกติดีหรือไม่ ซึ่งภาพรวมจากการพูดคุยรับฟังและสํารวจ พบว่า ปกติดีไม่มีปัญหาอะไร แต่พวกเขาอยากจะพบกับเราโดยตรงมากกว่า ซึ่งจากการสอบถามทางเรือนจําทราบว่าช่วงนี้เป็นช่วงโควิดต้องมีการกักโรค คงต้องให้ผ่านการกักตัว ๑๔ วัน ไปก่อน นอกจากนั้นเป็นเรื่องรายละเอียดเล็กๆ น้อย เช่น การขอหนังสือพิมพ์อ่านเพื่อทราบข่าวสาร สิทธิความเป็นอยู่ต่างๆ โดยเฉพาะเรื่องการประกันตัว
ผู้สื่อข่าวถามว่า มีการพูดคุยและร้องเรียนเรื่องการถูกทําร้ายร่างกายในเรือนจําหรือไม่ นายสุวัฒน์ กล่าวว่า จากการพูดคุยไม่มีการร้องเรียนถึงเรื่องนี้ ทุกคนยังมีสภาพร่างกายและจิตใจปกติ ไม่ได้มีความหวาดระแวงกลัวที่จะถูกทําร้ายหรือมีอันตรายแต่อย่างใด เมื่อถามว่าจะมีการเข้ามาพบกับอีก ๔ รายที่เหลือหรือไม่ นายสุวัฒน์ กล่าวว่า คงต้องนัดหมายกับทางเรือนจําอีกครั้งว่าจะเข้าเยี่ยมได้เมื่อไรหรือไม่ ซึ่งกรรมการสิทธิพยายามติดตามในเรื่องนี้อยู่ตลอด
รัฐบาลไทย-ข่าวทำเนียบรัฐบาล-เปิดขั้นตอน...ดูแลการชุมนุมสาธารณะ
วันศุกร์ที่ 5 มีนาคม 2564
เปิดขั้นตอน...ดูแลการชุมนุมสาธารณะ
...
"การชุมนุมสาธารณะ” เป็นสิทธิและเสรีภาพของประชาชน
ตาม พ.ร.บ.การชุมนุมสาธารณะ พ.ศ. 2558 แต่ต้องไม่ขัดต่อกฎหมายอื่น ไม่ล่วงล้ําหรือละเมิดสิทธิของคนอื่น และเป็นการชุมนุมโดยสงบปราศจากอาวุธ
.
สําหรับขั้นตอนปฏิบัติการดูแลการชุมนุมสาธารณะตามกฎหมายมี 4 ขั้นตอน คือ
1. ขั้นเตรียมการ เช่น ดําเนินการด้านการข่าว ประสานงานหน่วยที่เกี่ยวข้อง เตรียมพื้นที่และอุปกรณ์ เจรจาต่อรองกับผู้แจ้งการชุมนุม
2. ขั้นการเผชิญเหตุ เช่น จัดตั้งจุดตรวจ ชี้แจงทําความเข้าใจกับผู้ชุมนุม ดํารงการเจรจา ป้องกันภาวะแทรกซ้อน
3. ขั้นการใช้กําลังคลี่คลายสถานการณ์ (กรณีศาลมีคําสั่งให้เลิกการชุมนุม)
4. ขั้นฟื้นฟู (หลังการชุมนุม) เช่น จัดส่งผู้บาดเจ็บ ช่วยเหลือผู้ได้รับผลกระทบ ฟื้นฟูสถานที่และทรัพย์สิน รวบรวมพยานหลักฐาน และดําเนินคดี
.
หลักการดูแลการชุมนุมสาธารณะอยู่ภายใต้กติการะหว่างประเทศว่าด้วยสิทธิพลเมือง และสิทธิทางการเมือง
หรือ International Covenant on Civil and Political Rights : ICCPR และให้ความสําคัญกับการชุมนุมโดยสงบ มุ่งคุ้มครองทั้งผู้ชุมนุมและประชาชนทั่วไป
.
เครื่องมือควบคุมฝูงชนตามประกาศสํานักนายกรัฐมนตรี ที่ออกตามความใน พ.ร.บ.การชุมนุมฯ มีหลายประเภท เช่น โล่ใส กระบองยาง แก๊สน้ําตา เสื้อเกราะ เครื่องขยายเสียง เครื่องฉีดน้ําแรงดันสูง รถควบคุมฝูงชน ปืนยิงกระสุนยางหรือแก๊สน้ําตา ฯลฯ
.
ในการปฏิบัติเจ้าหน้าที่จะใช้การเจรจาต่อรองและแจ้งเตือนก่อน หากมีการฝ่าฝืนกฎหมายให้หยุดการกระทํา ถ้าไม่หยุด ให้แสดงท่าทางพร้อมใช้กําลัง มาตรการ อุปกรณ์ หรือเครื่องมือ หากยังคงฝ่าฝืนให้ใช้กําลังเพื่อกักตัวหรือจับกุมได้ ตามความเหมาะสมกับสถานการณ์ที่เกิดขึ้น โดยการปฏิบัติต่อผู้หญิง เด็ก และผู้สูงอายุ จะต้องเพิ่มความระมัดระวังและปฏิบัติให้เหมาะสมกับสถานภาพ
.
การใช้เครื่องมือ อุปกรณ์ควบคุมฝูงชน จะใช้ตามความจําเป็น ได้สัดส่วนและเหมาะสมกับสถานการณ์ โดยจะแจ้งเตือนก่อน
• การใช้กระบอง จะใช้ในกรณีผลักดันกลุ่มคนออกจากพื้นที่ แต่ต้องไม่ตีที่บริเวณอวัยวะสําคัญ ที่อาจเกิดอันตรายต่อชีวิตหรือทําให้พิการ
• การยิงกระสุนยาง จะยิงต่อเป้าหมายที่กระทําการหรือมีท่าทีคุกคามต่อชีวิตผู้อื่น
• การใช้น้ําฉีด จะใช้ในกรณีเข้ายุติการชุมนุม หรือระงับยับยั้งป้องกันเหตุ โดยใช้แรงดันน้ําเท่าที่จําเป็นในการสลายฝูงชน
• การใช้สารควบคุมการจลาจล เพื่อยุติการชุมนุม หรือระงับยับยั้งป้องกันเหตุ สามารถทําได้ โดยใช้ระดับความเข้มข้นที่เหมาะสม
• การใช้แก๊สน้ําตา จะระมัดระวังหลีกเลี่ยงการขว้างไปโดนตัวบุคคล และระวังอันตรายที่จะเกิดขึ้นกับกลุ่มคนที่อยู่ใกล้เคียง ซึ่งไม่มีส่วนเกี่ยวข้องกับการชุมนุม
ที่มา : พ.ร.บ.การชุมนุมสาธารณะ พ.ศ.2558 และคู่มือการปฏิบัติตาม พ.ร.บ.การชุมนุมฯ
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” นำคณะติดตามภารกิจการพัฒนาศักยภาพด้านสาธารณสุข จ.ศรีสะเกษ  เปิดงาน อสม.แห่งชาติ ย้ำ อสม. คือกำลังสำคัญ ยกระดับภารกิจดูแลสุขภาพคนทั้งประเทศให้ดีขึ้น
วันเสาร์ที่ 20 มีนาคม 2564
รองนายกรัฐมนตรี “อนุทิน” นําคณะติดตามภารกิจการพัฒนาศักยภาพด้านสาธารณสุข จ.ศรีสะเกษ  เปิดงาน อสม.แห่งชาติ ย้ํา อสม. คือกําลังสําคัญ ยกระดับภารกิจดูแลสุขภาพคนทั้งประเทศให้ดีขึ้น
รองนายกรัฐมนตรี “อนุทิน” นําคณะติดตามภารกิจการพัฒนาศักยภาพด้านสาธารณสุข จ.ศรีสะเกษ  เปิดงาน อสม.แห่งชาติ ย้ํา อสม. คือกําลังสําคัญ ยกระดับภารกิจดูแลสุขภาพคนทั้งประเทศให้ดีขึ้น พร้อมเชิญชวนฉีดวัคซีนป้องกันโควิด-19 สร้างภูมิคุ้มกันให้ปฏิบัติหน้าที่ปลอดภัย
วันที่ 20 มี.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 19-20 มี.ค. 2564 นายอนุทิน ชาญวีรกูล รองนายกรัฐมนตรีและรมว.สาธารณสุข ได้นําคณะลงพื้นที่จังหวัดศรีสะเกษเพื่อเยี่ยมเยือนประชาชน และตรวจราชการติดตามภารกิจด้านการสร้างเสริมพัฒนาศักยภาพการสาธารณสุข
รองนายกรัฐมนตรีได้เป็นประธานในพิธีเปิดศูนย์ปฏิบัติการตรวจสวนหัวใจและหลอดเลือด โรงพยาบาลศรีสะเกษ พร้อมกับเป็นประธานในพิธีเปิดงานวันอาสาสมัครสาธารณสุขประจําหมู่บ้าน หรือ อสม. แห่งชาติ จังหวัดศรีสะเกษและเขตสุขภาพที่10และงานวัน อสม. แห่งชาติ อําเภออุทุมพรพิสัย ประจําปี 2564รวมถึงตรวจเยี่ยมและเปิดคลินิก ได้ประชุมและมอบนโยบายสาธารณสุขร่วมกับบุคคลากรทางการแพทย์ผู้สูงอายุ โรงพยาบาลกันทรลักษ์
ทั้งนี้ รองนายกรัฐมนตรี กล่าวระหว่างการเป็นประธานในพิธีเปิดงาน อสม. แห่งชาติ จังหวัดศรีสะเกษว่า อสม. เป็นกําลังสําคัญที่ช่วยสนับสนุนการทํางานของบุคลากรทางการแพทย์ เป็นกลไกที่ช่วยให้การควบคุมการแพร่ระบาดของโรคติดเชื้อไวรัสโคโรนา 2019 หรือโควิด-19 ทุกพื้นที่ทั่วประเทศทําได้อย่างมีประสิทธิภาพจนได้รับความชื่นชมจากต่างประเทศ ซึ่งจะสามารถขยายการทํางานไปสู่ภารกิจดูแลสุขภาพของประชาชนไปถึงระดับหมู่บ้านในด้านอื่น ๆ นําไปสู่คุณภาพชีวิตที่ดีขึ้นของประชาชนทั้งประเทศ และรองนายกรัฐมนตรียังได้ขอบคุณ อสม. ที่เสียสละมาทํางานเพื่อส่วนรวม
“นอกจาก อสม. ในจังหวัดศรีสะเกษแล้ว เนื่องในวัน อสม.แห่งชาติซึ่งตรงกับวันที่ 20 มีนาคมของทุกปีนั้น รองนายกรัฐมนตรีและรมว.สาธารณสุข ได้ขอบคุณและชื่นชมการทํางานของ อสม. ทุก ๆ คนที่ร่วมกันดูแลพี่น้องประชาชนในท้องถิ่นของตนเอง และขอให้ร่วมมือกันทํางานเช่นนี้เพื่อดูแลสุขภาพของคนไทยให้ดียิ่งขึ้นอีก พร้อมกับได้เชิญชวน อสม. รวมถึงบุคลากรที่ทํางานด่านหน้ารับมือกับโรคระบาดทุกคนเข้ารับวัคซีนป้องกันโควิด-19 เพื่อสร้างภูมิคุ้มกันและปฏิบัติภารกิจได้อย่างปลอดภัย”น.ส.ไตรศุลี กล่าว
รัฐบาลไทย-ข่าวทำเนียบรัฐบาล-พม. เตรียมจัดโครงการ “พม. ร่วมใจบริจาคโลหิต 1 คนให้ หลายคนรับ” เนื่องในวันข้าราชการพลเรือน ประจำปี 2564
วันพฤหัสบดีที่ 4 มีนาคม 2564
พม. เตรียมจัดโครงการ “พม. ร่วมใจบริจาคโลหิต 1 คนให้ หลายคนรับ” เนื่องในวันข้าราชการพลเรือน ประจําปี 2564
พม. เตรียมจัดโครงการ “พม. ร่วมใจบริจาคโลหิต 1 คนให้ หลายคนรับ” ภายใต้กิจกรรมจิตอาสา 1 กระทรวง 1 การให้ เพื่อคุณภาพชีวิตที่ดียิ่งขึ้นในยุค New Normal เนื่องในวันข้าราชการพลเรือน ประจําปี 2564
วันนี้ (4 มี.ค. 64) เวลา 11.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วย วันที่ 1 เมษายนของทุกปี เป็นวันข้าราชการพลเรือน กระทรวง พม. จึงได้เตรียมจัดโครงการ “พม. ร่วมใจบริจาคโลหิต 1 คนให้ หลายคนรับ” ภายใต้กิจกรรมจิตอาสา 1 กระทรวง 1 การให้ เพื่อคุณภาพชีวิตที่ดียิ่งขึ้นในยุค New Normal เนื่องในวันข้าราชการพลเรือน ประจําปี พ.ศ. 2564 เพื่อให้ข้าราชการกระทรวง พม. ได้ตระหนักถึงความสําคัญในเกียรติและหน้าที่ของการเป็นข้าราชการที่ดี เพื่อสร้างคุณค่าในการปฏิบัติหน้าที่และมีส่วนร่วมกับประชาชนในการพัฒนาสังคมและประเทศชาติ
นางพัชรี กล่าวเพิ่มเติมว่า ทั้งนี้ ได้เชิญชวนข้าราชการ และเจ้าหน้าที่ หน่วยงานในสังกัดกระทรวง พม. เข้าร่วมโครงการ “พม. ร่วมใจบริจาคโลหิต 1 คนให้ หลายคนรับ” และตั้งเป้าผู้เข้าร่วมบริจาคโลหิต จํานวน 120 คน ซึ่งการบริจาคโลหิต ถือเป็นการเสียสละที่ยิ่งใหญ่ เพื่อต่อชีวิตให้กับผู้อื่น กระทรวง พม. ได้กําหนดจัดงานในวันพุธที่ 10 มีนาคม 2564 ระหว่างเวลา 09.00 – 14.00 น. โดยศูนย์บริการโลหิตแห่งชาติ สภากาชาดไทย จะจัดทีมหน่วยเคลื่อนที่มารับบริจาคโลหิต ณ ห้องประชุมชั้น 2 อาคารกรมพัฒนาสังคมและสวัสดิการ กระทรวง พม. ถนนกรุงเกษม สะพานขาว กรุงเทพฯ